CELEX: 62010FN0125
Language: et
Date: 2010-11-30 00:00:00
Title: Kohtuasi F-125/10: 30. novembril 2010 esitatud hagi — Schuerewegen versus parlament

29.1.2011   
            
            
               ET
            
            
               Euroopa Liidu Teataja
            
            
               C 30/68
            
         30. novembril 2010 esitatud hagi — Schuerewegen versus parlament
   (Kohtuasi F-125/10)
   ()
   2011/C 30/135
   Kohtumenetluse keel: prantsuse
   
      Pooled
   
   
      Hageja: Daniel Schuerewegen (Marienthal, Luksemburg) (esindajad: advokaadid P. Nelissen Grade ja G. Leblanc)
   
      Kostja: Euroopa Parlament
   
      Hagi ese ja sisu
   
   Nõue tühistada ametisse nimetava asutuse otsus, millega hageja töölt kõrvaldati ja võeti talt ära töötõend, ja sellele otsusele järgnevad toimingud ning kahju hüvitamise nõue.
   
      Hageja nõuded
   
   
               —
            
            
               tühistada ametisse nimetava asutuse 30. augusti 2010. aasta otsus, millega hageja kaebus rahuldamata jäeti;
            
         
               —
            
            
               tühistada ametisse nimetava asutuse 25. märtsi 2010. aasta otsus, millega hageja kirjalikku või suulist teatist esitamata ilma põhjuseta ja ette teatamata sunniviisiliselt töölt kõrvaldati ja võeti talt ära töötõend, ning sellele otsusele järgnevad toimingud;
            
         
               —
            
            
               teavitada kostjat vaidlustatud otsuste tühistamisega kaasnevatest tagajärgedest, eelkõige hagejale tekitatud kahju hüvitamisest;
            
         
               —
            
            
               kohustada kostjat hüvitama täies ulatuses ravikulud, mis hagejale nende sündmuste tagajärjel põhjustatud terviseprobleemide tõttu tekkisid;
            
         
               —
            
            
               kohustada kostjat taastama kõik hageja poolt alates 25. märtsist kasutatud põhipuhkuse päevad koos haiguspuhkuse päevadega;
            
         
               —
            
            
               kohustada kostjat hageja hea maine taastamiseks hageja ees avalikult kirja teel vabandama;
            
         
               —
            
            
               kohustada kostjat tagama, et hagejat huve kahjustava vaidlustatud akti tõttu pahatahtlikult või diskrimineerivalt ei kohelda;
            
         
               —
            
            
               kohustada kostjat tagama, et hageja isikutoimikusse ei jääks huve kahjustavast aktist, selle põhjendustest või tagajärgedest ühtegi jälge;
            
         
               —
            
            
               kohustada kostjat otsima aktiivselt hagejale kiiresti töökoht, mis oleks tema praegusest töökohast piisavalt kaugel, et ta saaks jätkata töötamist inimlikult vastuvõetavatel tingimustel;
            
         
               —
            
            
               kohustada kostjat tagama, et isikute suhtes, kes olid sisuliselt — aktiivselt või kaudselt — huve kahjustava aktiga seotud, kohaldataks asjakohaseid hoiatusi ja/või karistusi;
            
         
               —
            
            
               kohustada kostjat maksma hagejale mittevaralise kahju hüvitamiseks 10 000 euro suurune summa ning esialgne summa 5000 eurot varalise kahju hüvitamiseks, mida võib suurendada;
            
         
               —
            
            
               mõista kohtukulud välja Euroopa Parlamendilt.